Strejkerne kommer på stribe i den nordjyske industri i disse dage. Torsdag strejkede medarbejderne på Fibertex og Aalborg Industries i utilfredshed med de igangværende lønforhandlinger. Fredag morgen var det de omkring 40 medarbejdere på tekstilvirksomheden Gabriel, der nedlagde arbejdet. Årsagen til arbejdsnedlæggelsen er den samme som de to tidligere strejker - utilfredshed med overenskomstforhandlingerne, oplyser Eddie Christensen, næstformand for industrigruppen i 3F Aalborg.

Referat:
Medarbejdere på Gabriel i Aalborg nedlagde arbejdet fredag morgen, mens medarbejderne på Fibertex og Aalborg Industries arbejder igen.